UEA eksigis la ĉefdelegiton en Rusio
#000000
La Estraro de UEA decidis ”provizore ne renomumi ĉefdelegiton en Rusio”. Tio signifas, ke la nuna ĉefdelegito Svetlana Smetanina perdas sian postenon. Ŝi estis forte kritikata pro siaj komentoj pri la milito en Ukrainio.
#000001
La ĉefdelegito de UEA en Rusio devas esti eksigita, ĉar ŝi faris publikajn elpaŝojn pri la milito en Ukrainio neakcepteblajn por reprezentanto de UEA. Tion komence de aŭgusto postulis la tiama komitatano Osmo Buller.
#000003
Osmo Buller siaflanke anoncis, ke li forlasos la asocion fine de aŭgusto. Poste Loes Demmendaal, la ĉefdelegito de UEA en Nederlando, anoncis, ke ŝi forlasos la sian postenon, se UEA ne eksigos la rusian ĉefdelegiton ĝis la fino de septembro.
#000007
Post la komitata kunsido la Estraro de UEA laboris rapide, kaj jam la 30-an de aŭgusto ĝi publikigis raporton pri la revizio de ĉiuj ĉefdelegitoj. La ĉefa novaĵo en tiu raporto estas, ke la Estraro la de UEA decidis provizore ne renomumi ĉefdelegiton en Rusio. Tio signifas, ke la nuna ĉefdelegito Svetlana Smetanina perdas sian postenon.
#000008
Laŭ la Estraro de UEA la komentoj de Smetanina subtene al militaj agoj ne konformas al la Statuto de UEA kaj damaĝas la publikan bildon de la asocio. Nova ĉefdelegito por Rusio ne povis esti nomumita, ĉar la landa asocio de UEA en Rusio, Rusia Esperantista Unio (REU), ”indikis la nedeziron kunlabori kun alia ĉefdelegito”.
#000010
Tial, ”pro la nuna malfacila politika situacio en Rusio”, la Estraro de UEA decidis provizore ne nomumi ĉefdelegiton en Rusio. La decido estis komunikita al la estraro de REU la 29-an de aŭgusto.
#000011
Dankon al UEA pro la almenaŭ tia decido! Ne, sinjorino Svetlana Smetanina, ĵurnalisto ne devas honti pro sia laboro. Inverse – vi devas honti pro via subteno de la milito en la najbara lando.
#000017
Leon, kion estus devinta fari la UEA-estraro por kontentigi vin? Publike vipi ŝin en la vilaĝa placo? Deklari damnatio memoriae kontraŭ ŝi? Mi trovas preskaŭ miraklo, ke la estraro entreprenis tiun paŝon tiom rapide: mi ja supozis, ke la afero simple treniĝos ĝis la triĵaŭda semajno.
#000023
Kaj se por unu fojo ne eblas tute kontraŭi, oni ja serĉos ajnan detalon por kritiki. Verŝajne, se la estraro eksigus la ĉefdelegiton tuj post la admono de Osmo, vi plendus "Sed Osmo admonis je 10:25 kaj la eksigo okazis nur je 12:14! La kutima ambigua deklaro".
#000025
Mi legis la faman reagojn de Svetlana Smetanina, se temas nur pri tiu frazo, ni ne bezonas krii ke sxi subtenas la militon en Ukrainio sed sxi deziras la liberigon de la homaro de usona naziismo en Ukrainio kaj same mi deziras la liberigon de la homaro de usona naziismo en la mondo.
#000053